CELEX: 
Language: fi
Date: 2014-08-01 00:00:00
Title: KOMISSION DELEGOITU ASETUS (EU) N:o …/…, verkoston luomisesta Euroopan unionin maatilojen tuloja ja taloutta koskevien kirjanpitotietojen keruuta varten annetun neuvoston asetuksen (EY) N:o 1217/2009 täydentämisestä

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Verkoston luomisesta Euroopan unionin maatilojen tuloja ja taloutta koskevien kirjanpitotietojen keruuta varten 30. marraskuuta 2009  annetussa neuvoston asetuksessa (EY) N:o 1217/2009, sellaisena kuin se on muutettuna 22. lokakuuta 2013 annetulla Euroopan parlamentin ja neuvoston asetuksella (EU) N:o 1318/2013, siirretään komissiolle valta antaa delegoituja säädöksiä, joilla täydennetään tai muutetaan säädöksen tiettyjä, muita kuin sen keskeisiä osia.
            
            
               Tämän delegoidun säädöksen tarkoituksena on
            
            
               –esittää säännöt asetuksen (EY) N:o 1217/2009 5 artiklassa tarkoitetun kynnyksen vahvistamiseksi,
            
            
               –esittää säännöt, joita noudattaen jäsenvaltioiden on laadittava asetuksen 5 a artiklassa tarkoitetut suunnitelmat,
            
            
               –vahvistaa asetuksen 5 b artiklassa tarkoitetulla tavalla standardituotoksen viitekausi ja määrittää yleistuotantosuunnat ja päätuotantosuunnat, ja
            
            
               –määrittää asetuksen 8 artiklassa tarkoitetulla tavalla kerättävien kirjanpitotietojen pääryhmät ja tiedonkeruun yleiset säännöt.
            
            
               Tämän asetuksen taustalla on tarve tarjota 1960-luvulla perustetulle maatalouden kirjanpidon tietoverkolle (FADN) toimiva oikeudellinen kehys, joka on Lissabonin sopimuksen vaatimusten mukainen. Sen sisältö on asetuksen (EY) N:o 1217/2009 mukainen ja pohjautuu tietoverkkoa sääteleviin nykyisiin säädöksiin ilman huomattavia muutoksia: komission asetus (EU) N:o 1291/2009, annettu 18 päivänä joulukuuta 2009, kirjanpitotilojen valinnasta maatilojen tulojen selvittämistä varten, komission asetus (EY) N:o 1242/2008, annettu 8 päivänä joulukuuta 2008, yhteisön maatilatypologiasta, komission täytäntöönpanoasetus (EU) N:o 385/2012, annettu 30 päivänä huhtikuuta 2012, maatilojen tulojen selvittämiseen ja niiden taloudellisen toiminnan analysointiin käytettävästä maatilailmoituksesta, ja komission täytäntöönpanoasetus (EU) N:o 730/2013, annettu 29 päivänä heinäkuuta 2013, tietyistä kirjanpitoon liittyvistä soveltamista koskevista säännöistä maatilojen tulojen selvittämiseksi. 
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Kuulemiset alkoivat delegoituja säädöksiä käsittelevän asiantuntijaryhmän 19. maaliskuuta 2014 pitämällä ensimmäisellä maatalouden kirjanpidon tietoverkkoa käsitelleellä kokouksella. Kokouksessa komissio selitti ehdotettua tekstiä ja asiantuntijat esittivät siitä näkemyksensä ja keskustelivat siitä. Toisen kerran aiheesta keskusteltiin asiantuntijaryhmän kokouksessa 11. huhtikuuta 2014. Kyseisessä kokouksessa luonnosteksti esitettiin muutoksineen, joissa otettiin huomioon asiantuntijoiden ensimmäisessä kokouksessa ja sen jälkeen kirjallisesti tekemät ehdotukset ja komission lisäpohdinnat. Asiantuntijoiden kanssa keskusteltiin vielä kerran 20. toukokuuta. Tämän säädöksen luonnosversiot lähetettiin ennen jokaista asiantuntijoiden kanssa pidettyä kolmea kokousta Euroopan parlamentille ja neuvostolle.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Tällä säädöksellä täydennetään tiettyjä asetuksen (EY) N:o 1217/2009 osia seuraavasti: 
            
            
               –vahvistetaan säännöt siitä, miten määritetään kynnysarvot FADN-seuranta-alan rajaamiseksi, 
            
            
               –vahvistetaan säännöt siitä, miten laaditaan suunnitelmat edustavien tilojen valitsemiseksi, 
            
            
               –vahvistetaan standardituotoksen viitekausi, jota sen jälkeen käytetään tilojen luokittelussa,
            
            
               –luokitellaan maatalous yleistuotantosuuntiin ja päätuotantosuuntiin, 
            
            
               –vahvistetaan kerättävien kirjanpitotietojen pääryhmät ja tiedonkeruun yleiset säännöt.
            
            
               Tämän delegoidun säädöksen antamisella ei ole rahoitusvaikutuksia.
            
         
         
            
               KOMISSION DELEGOITU ASETUS (EU) N:o …/…,
            
            
               annettu 1.8.2014,
            
            
               verkoston luomisesta Euroopan unionin maatilojen tuloja ja taloutta koskevien kirjanpitotietojen keruuta varten annetun neuvoston asetuksen (EY) N:o 1217/2009 täydentämisestä
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon verkoston luomisesta Euroopan unionin maatilojen tuloja ja taloutta koskevien kirjanpitotietojen keruuta varten 30 päivänä marraskuuta 2009 annetun neuvoston asetuksen (EY) N:o 1217/2009
                  1
                ja erityisesti sen 5 artiklan 1 kohdan, 5 a artiklan 1 kohdan, 5 b artiklan 2 ja 3 kohdan sekä 8 artiklan 3 kohdan,
            
            
               sekä katsoo seuraavaa:
            
            
               (1)Lissabonin sopimuksen tultua voimaan Euroopan parlamentin ja neuvoston asetuksella (EU) N:o 1318/2013
                  2
                on muutettu asetusta (EY) N:o 1217/2009 sen yhdenmukaistamiseksi Euroopan unionin toiminnasta tehdyn sopimuksen 290 ja 291 artiklan kanssa. Jotta varmistettaisiin kyseisen yhdenmukaistamisen seurauksena syntyneen uuden oikeudellisen kehyksen toimivuus, olisi hyväksyttävä tietyt säännöt delegoiduilla säädöksillä ja täytäntöönpanosäädöksillä. Uusilla säännöillä olisi korvattava nykyiset säännöt, jotka komissio on antanut asetuksen (EY) N:o 1217/2009 panemiseksi täytäntöön. Sen vuoksi on aiheellista kumota komission asetukset (EY) N:o 1242/2008
                  3
                ja (EU) N:o 1291/2009
                  4
                ja täytäntöönpanoasetus (EU) N:o 385/2012
                  5
               .
            
            
               (2)Asetuksella (EY) N:o 1217/2009 siirretään komissiolle valta antaa delegoituja asetuksia, joilla vahvistetaan maatilojen tulojen selvittämiseen ja maatilojen taloudellisen toiminnan analysointiin liittyviä tietoja koskevat säännöt. Delegoidussa säädöksessä olisi ennen kaikkea vahvistettava seuraavat säännöt: kynnysarvojen määrittäminen seuranta-alan rajaamiseksi, suunnitelmien laatiminen tilojen valitsemiseksi, standardituotoksien viitekauden vahvistaminen, yleistuotantosuuntien ja päätuotantosuuntien määrittäminen,  kerättävien kirjanpitotietojen pääryhmät ja tältä osin noudatettavat yleiset säännöt.
            
            
               (3)Seuranta-alan rajaamiseksi esitettävien kynnysarvojen olisi mahdollistettava se, että seuranta-alalta saadaan edustavia tuloksia. Kynnysarvoilla olisi maksimoitava kustannus-hyötysuhde, ja ne olisi määritettävä siten, että seuranta-alaan sisällytetään markkinasuuntautuneista tiloista ne tilat, jotka edustavat mahdollisimman suurta osaa maataloustuotoksesta, maatalousmaasta ja maatilojen työvoimasta. 
            
            
               (4)Valintasuunnitelmassa olisi oltava tietyt vähimmäistiedot edustavan otoksen valintamenetelmästä, jotta tutkimuksella voidaan täyttää maatalouden kirjanpidon tietoverkon tavoitteet. 
            
            
               (5)Standardituotokset perustuvat tietyn viiteajanjakson keskimääräisiin tietoihin. Niiden arvot tulisi päivittää säännöllisesti taloudellinen kehitys huomioon ottaen, jotta typologian soveltamista voidaan tarkoituksenmukaisesti jatkaa. Päivitystiheyden olisi oltava yhteydessä unionin maatilojen rakennetutkimusten tekemisvuosiin. 
            
            
               (6)Yleistuotantosuunnat ja päätuotantosuunnat on järjestettävä siten, että yhtenäisiä tilaryhmiä voidaan muodostaa enemmän tai vähemmän aggregoidusti ja että maatilaryhmien tilanteita voidaan verrata. 
            
            
               (7)Maatilailmoituksessa esitettävien tietojen avulla tulisi olla mahdollista saada kuva kirjanpitotiloista tuotannontekijöiden osalta, arvioida maataloustulon tasoa ja saada selvyys mukana olevilla tiloilla vallitsevista teknisistä, taloudellisista ja sosiaalisista olosuhteista. Tätä tarkoitusta varten olisi määritettävä kerättävien kirjanpitotietojen pääryhmät ja tiedonkeruun yleiset säännöt. 
            
            
               (8)Tässä asetuksessa vahvistettuja sääntöjä olisi sovellettava maatalouden kirjanpidon tietoverkkoon tilivuodesta 2015 ja unionin maatilojen rakennetutkimuksiin vuoden 2016 tutkimuksesta alkaen,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Soveltamisala
            
            
               Tässä asetuksessa vahvistetaan säännöt, joilla täydennetään asetuksen (EY) N:o 1217/2009 tiettyjä, muita kuin sen keskeisiä osia maatilojen tulojen selvittämiseksi ja maatilojen taloudellisen toiminnan analysoimiseksi vuosittain unionin maatalouden kirjanpidon tietoverkon avulla. Kyseiset säännöt koskevat seuraavia:
            
            
               a)asetuksen (EY) N:o 1217/2009 5 artiklan 1 kohdassa tarkoitettu kynnys;
            
         
         
            
               b)asetuksen (EY) N:o 1217/2009 5 a artiklan 1 kohdassa tarkoitettu suunnitelma;
            
            
               c)asetuksen (EY) N:o 1217/2009 5 b artiklan 2 kohdassa tarkoitettu viitekausi;
            
            
               d)asetuksen (EY) N:o 1217/2009 5 b artiklan 3 kohdassa tarkoitetut tuotantosuunnat;
            
            
               e)asetuksen (EY) N:o 1217/2009 8 artiklan 3 kohdassa tarkoitettu kirjanpitotietojen keruu.
            
            
               2 artikla
            
            
               Kynnys
            
            
               Asetuksen (EY) N:o 1217/2009 5 artiklan 1 kohdassa tarkoitetulla kynnyksellä on varmistettava, että seuranta-ala edustaa mahdollisimman suurta osaa markkinasuuntautuneiden tilojen maataloustuotoksesta, maatalousmaasta ja työvoimasta.
            
            
               3 artikla
            
            
               Valintasuunnitelma
            
            
               Asetuksen (EY) N:o 1217/2009 5 a artiklan 1 kohdassa tarkoitetun kirjanpitotilojen valintasuunnitelman, joka kaikkien jäsenvaltioiden on laadittava, on sisällettävä tekijät, joilla varmistetaan, että seuranta-alalta saadaan edustava kirjanpito-otos. Suunnitelman on erityisesti oltava seuraavanlainen:
            
            
               a)sen on perustuttava kaikkein uusimpaan tilastolliseen lähdeaineistoon;
            
            
               b)siinä on selitettävä menettely, jolla seuranta-ala on jaettu luokkiin asetuksen (EY) N:o 1217/2009 liitteessä I tarkoitettujen piirien mukaan sekä asetuksen (EY) N:o 1217/2009 5 b artiklan 1 kohdassa tarkoitettujen tuotantosuuntien ja taloudellisten kokoluokkien mukaan;
            
            
               c)siinä on jaoteltava tilat seuranta-alalla asetuksen (EY) N:o 1217/2009 5 b artiklan 1 kohdassa tarkoitettujen tuotantosuuntien ja taloudellisten kokoluokkien mukaan vastaten vähintään päätuotantosuuntia;
            
            
               d)siinä on esitettävä, millä tilastollisilla menetelmillä valittavien tilojen määrä kussakin osiossa on määritetty, kirjapitotilojen valintamenettelyt ja kuinka paljon kirjanpitotiloja on tarkoitus valita kussakin käyttöön otetussa osiossa.
            
            
               4 artikla
            
            
               Standardituotosten viitekausi
            
            
               Viitekausi, jota käytetään standardituotosten laskemiseksi unionin maatilojen rakennetutkimusta varten vuodelle N asetuksen (EY) N:o 1217/2009 5 b artiklan 2 kohdan mukaisesti, koostuu viidestä peräkkäisestä vuodesta alkaen vuodesta N-5 ja päättyen vuoteen N-1.
            
            
               Standardituotokset määritetään käyttäen ensimmäisessä alakohdassa säädetyn viitekauden keskimääräisiä perustietoja, ja niihin viitataan tavallisesti ”N-3-standardituotoksina”. Kyseisiä N-3-standardituotoksia on taloudellisen kehityksen huomioon ottamiseksi päivitettävä vähintään aina, kun unionin maatilojen rakennetutkimus tehdään.
            
            
               5 artikla
            
            
               Yleistuotantosuunnat ja päätuotantosuunnat
            
         
         
            
               Asetuksen (EY) N:o 1217/2009 5 b artiklan 3 kohdassa tarkoitetut yleistuotantosuunnat ja päätuotantosuunnat ja niiden välinen vastaavuus täsmennetään tämän asetuksen liitteessä I.
            
            
               6 artikla
            
            
               Maatilailmoitus
            
            
               Asetuksen (EY) N:o 1217/2009 8 artiklan 3 kohdassa tarkoitetut kerättävien kirjanpitotietojen pääryhmät ja tiedonkeruun yleiset säännöt täsmennetään tämän asetuksen liitteessä II.
            
            
               7 artikla
            
            
               Kumoamiset
            
            
               Kumotaan asetukset (EY) N:o 1242/2008 ja (EU) N:o 1291/2009 sekä täytäntöönpanoasetus (EU) N:o 385/2012 1 päivästä tammikuuta 2015 alkaen. 
            
            
               Maatalouden kirjanpidon tietoverkon osalta ensimmäisessä kohdassa tarkoitettuja asetuksia sovelletaan kuitenkin edelleen tilivuotta 2015 edeltäviin tilivuosiin.
            
            
               Asetusta (EY) N:o 1242/2008 sovelletaan edelleen unionin maatilojen rakennetutkimuksiin vuoden 2013 tutkimukseen saakka.
            
            
               8 artikla
            
            
               Voimaantulo
            
            
               Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
            
            
               Sitä sovelletaan maatalouden kirjanpidon tietoverkkoon tilivuodesta 2015 ja unionin maatilojen rakennetutkimuksiin vuoden 2016 tutkimuksesta alkaen.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 1.8.2014.
            
            
               
                     Komission puolesta
               
               
                     Puheenjohtaja
                     José Manuel BARROSO
               
            
         
         
            
                  
                     (1)
                  
                        EUVL L 328, 15.12.2009, s. 27.
               
               
                  
                     (2)
                  
                        Euroopan parlamentin ja neuvoston asetus (EU) N:o 1318/2013, annettu 22 päivänä lokakuuta 2013, verkoston luomisesta Euroopan yhteisön maatilojen tuloja ja taloutta koskevien kirjanpitotietojen keruuta varten annetun neuvoston asetuksen (EY) N:o 1217/2009 muuttamisesta (EUVL L 340, 17.12.2013, s. 1).
               
               
                  
                     (3)
                  
                        Komission asetus (EY) N:o 1242/2008, annettu 8 päivänä joulukuuta 2008, yhteisön maatilatypologiasta (EUVL L 335, 13.12.2008, s. 3).
               
               
                  
                     (4)
                  
                        Komission asetus (EU) N:o 1291/2009, annettu 18 päivänä joulukuuta 2009, kirjanpitotilojen valinnasta maatilojen tulojen selvittämistä varten (EUVL L 347, 24.12.2009, s. 14).
               
               
                  
                     (5)
                  
                        Komission täytäntöönpanoasetus (EU) N:o 385/2012, annettu 30 päivänä huhtikuuta 2012, maatilojen tulojen selvittämiseen ja niiden taloudellisen toiminnan analysointiin käytettävästä maatilailmoituksesta (EUVL L 127, 15.5.2012, s. 1).
               
            
      
    ---documentbreak--- 
      
         
         
            
               Liite I
            
            
               Yleistuotantosuunnat ja päätuotantosuunnat ja niiden välinen vastaavuus
            
            
            
                     
                        Yleistuotantosuunta
                     
                  
                  
                     
                        Kuvaus
                     
                  
                  
                     
                        Päätuotantosuunta
                     
                  
                  
                     
                        Kuvaus
                     
                  
               
                     
                        1.
                     
                  
                  
                     
                        Peltoviljelyyn erikoistuneet
                     
                  
                  
                     
                        15.
                     
                  
                  
                     
                        Viljojen, öljykasvien ja valkuaiskasvien viljelyyn erikoistuneet
                     
                  
               
                     
                  
                  
                     
                  
                  
                     
                        16.
                     
                  
                  
                     
                        Yleinen peltoviljely
                     
                  
               
                     
                        2.
                     
                  
                  
                     
                        Puutarhaviljelyyn erikoistuneet
                     
                  
                  
                     
                        21.
                     
                  
                  
                     
                        Puutarhaviljelyyn erikoistuneet – kasvihuoneviljely
                     
                  
               
                     
                  
                  
                     
                  
                  
                     
                        22.
                     
                  
                  
                     
                        Puutarhaviljelyyn erikoistuneet – avomaaviljely
                     
                  
               
                     
                  
                  
                     
                  
                  
                     
                        23.
                     
                  
                  
                     
                        Muu puutarhaviljely
                     
                  
               
                     
                        3.
                     
                  
                  
                     
                        Monivuotisten kasvien viljelyyn erikoistuneet
                     
                  
                  
                     
                        35.
                     
                  
                  
                     
                        Erikoistuneet viinitarhat
                     
                  
               
                     
                  
                  
                     
                  
                  
                     
                        36.
                     
                  
                  
                     
                        Sitrushedelmien ja muiden hedelmien viljelyyn erikoistuneet
                     
                  
               
                     
                  
                  
                     
                  
                  
                     
                        37.
                     
                  
                  
                     
                        Oliivien viljelyyn erikoistuneet
                     
                  
               
                     
                  
                  
                     
                  
                  
                     
                        38.
                     
                  
                  
                     
                        Erilaisten monivuotisten kasvien yhdistetty viljely
                     
                  
               
                     
                        4.
                     
                  
                  
                     
                        Laiduneläinten kasvatukseen erikoistuneet
                     
                  
                  
                     
                        45.
                     
                  
                  
                     
                        Maitotalouteen erikoistuneet
                     
                  
               
                     
                  
                  
                     
                  
                  
                     
                        46.
                     
                  
                  
                     
                        Nautakarjan kasvatukseen ja lihotukseen erikoistuneet
                     
                  
               
                     
                  
                  
                     
                  
                  
                     
                        47.
                     
                  
                  
                     
                        Nautakarja – yhdistetty maitotalous, nautakarjan kasvatus ja lihotus
                     
                  
               
                     
                  
                  
                     
                  
                  
                     
                        48.
                     
                  
                  
                     
                        Lampaiden, vuohien ja muiden laiduneläinten kasvatus
                     
                  
               
                     
                        5.
                     
                  
                  
                     
                        Yksimahaisten kasvatukseen erikoistuneet
                     
                  
                  
                     
                        51.
                     
                  
                  
                     
                        Sikatalouteen erikoistuneet
                     
                  
               
                     
                  
                  
                     
                  
                  
                     
                        52.
                     
                  
                  
                     
                        Siipikarjatalouteen erikoistuneet
                     
                  
               
                     
                  
                  
                     
                  
                  
                     
                        53.
                     
                  
                  
                     
                        Erilaisten yksimahaisten yhdistetty kasvatus
                     
                  
               
                     
                        6.
                     
                  
                  
                     
                        Sekaviljely
                     
                  
                  
                     
                        61.
                     
                  
                  
                     
                        Sekaviljely
                     
                  
               
                     
                        7.
                     
                  
                  
                     
                        Sekakarjatilat
                     
                  
                  
                     
                        73.
                     
                  
                  
                     
                        Sekakarjan, pääasiassa laiduneläinten kasvatus
                     
                  
               
                     
                  
                  
                     
                  
                  
                     
                        74.
                     
                  
                  
                     
                        Sekakarjan, pääasiassa yksimahaisten kasvatus
                     
                  
               
                     
                        8.
                     
                  
                  
                     
                        Sekaviljely ja sekakarjatilat
                     
                  
                  
                     
                        83.
                     
                  
                  
                     
                        Yhdistetty peltoviljely ja laiduneläinten kasvatus
                     
                  
               
                     
                  
                  
                     
                  
                  
                     
                        84.
                     
                  
                  
                     
                        Erilaisten kasvien viljely ja karjankasvatus
                     
                  
               
                     
                        9.
                     
                  
                  
                     
                        Luokittelemattomat tilat
                     
                  
                  
                     
                        90.
                     
                  
                  
                     
                        Luokittelemattomat tilat
                     
                  
               
               Liite II
            
            
               Maatilailmoitus –  kerättävien kirjanpitotietojen pääryhmät 
            
            
               –Maatilaa koskevat yleiset tiedot, kuten tilan sijaintia, asemaa, tyyppiä ja luokittelua koskevat tiedot. 
            
            
               –Hallintamuoto: yhteenvetotiedot tilan käyttämän maatalousmaan hallintamuodoista. 
            
            
               –Työvoima: tilalla käytettävää työvoimaa kuvaavat tiedot, kuten tilan työntekijöiden lukumäärä, työaika ja työsuhteen laatu.
            
            
               –Omaisuuserät: tilivuoden aikana tilan toiminnassa käytettäviä tilan omaisuuseriä, eri ryhmiin jaoteltuina, kuvaavat tiedot. 
            
            
               –Kiintiöt ja muut oikeudet: tilan toimintaan tilivuoden aikana liittyviä kiintiöitä ja muita oikeuksia kuvaavat tiedot. 
            
            
               –Velat: tiedot tilan velkaantuneisuudesta tilivuoden aikana.
            
            
               –Arvonlisävero: tiedot arvonlisäverojärjestelmien käytöstä tilalla.
            
            
               –Tuotantopanokset: tiedot tilan toiminnassa tilivuoden aikana tuotosten aikaansaamiseksi käytetyistä tuotantopanoksista, esimerkiksi erityiset kustannukset ja yleiskustannukset.
            
            
               –Viljelykasvit: tiedot viljelykasvien tuotannosta ja käytöstä tilalla.
            
            
               –Kotieläintuotanto: tiedot kotieläintuotannosta ja kotieläinten käytöstä tilalla.
            
            
               –Eläintuotteet ja -palvelut: tiedot eläintuotteiden ja -palveluiden tuotannosta ja käytöstä tilalla.
            
            
               –Suoraan tilan toimintaan liittyvä muu ansiotoiminta: tiedot suoraan tilan toimintaan liittyvästä muusta ansiotoiminnasta kuin maataloustoiminnasta, kun toiminnalla on taloudellista vaikutusta maatilaan ja jos käytetään joko tilan resursseja (maa-alaa, rakennuksia, koneita, maataloustuotteita jne.) tai tilan tuotteita.
            
            
               –Tuet: tilan tilivuoden aikana saamiin tukiin liittyvät tiedot.
            
         
         
            
               Maatilailmoitus –  tiedonkeruun yleiset säännöt 
            
            
               a)Asetuksen (EY) N:o 1217/2009 8 artiklan 3 kohdassa määritelty kahdentoista peräkkäisen kuukauden pituinen tilikausi päättyy aikaisintaan 31 päivänä joulukuuta ja viimeistään 30 päivänä kesäkuuta.
            
            
               b)Maatilailmoituksen tietojen on perustuttava kirjanpitoon, johon on kirjattu tilikauden tapahtumat järjestelmällisesti ja säännöllisesti.
            
            
               c)Maatilailmoituksen tiedot olisi annettava taloudellisina arvoina, euroina tai kansallisena valuuttana, fyysisinä mittayksiköinä (paino, määrä, pinta-ala, lukumäärä) tai muina vastaavina yksikköinä tai lukemina. 
            
            
               d)Kirjanpitotiedot ilmoitetaan rahamääräisesti ilman alv:tä.
            
            
               e)Rahamääräiset kirjanpitotiedot ilmoitetaan ottamatta huomioon avustuksia ja tukia, jotka on kirjattava erikseen. Avustuksella ja tuella tarkoitetaan kaikkea julkisista varoista maksettavaa suoraa tukea, josta on koitunut erityistä tuloa.